Halember (Merm)

* Don't Starve / Together
* Shipwrecked

**"Mi volt olyan rossz a tengerben, hogy kimásztak?"**

*-Woodie*

A **Halemberek (Merm)** félig agresszív lények, melyek a Mocsarakban (Marsh) a Lepusztult Házakban (Rundown House) élnek. A testüket zöld pikkelyek borítják, a fejükön kétoldalt kopoltyúk helyezkednek el, valamint kidülledő szemük, és tátott szájuk van.

A Halembert 2x kell megtámadni a Jégbottal (Ice Staff), hogy az megfagyjon, valamint 1x kell meglőni az Altató Fúvócsővel (Sleep Dart) ahhoz, hogy elaludjon. Halálukkor egy nyers Halat (Fish), és egy Békacombot (Frog Legs) dobnak. Ezek a tételek gyakran megtalálhatóak csak úgy a földön, mivel a Halemberek és a Csápok (Tentacle) rendszeresen harcolni szoktak egymással.

A Halemberek megeszik a gyümölcsöket (pl. a Bogyókat (Berries) ), zöldségeket, Mandragórát (Mandrake), és még a Cserépedényből (Crock Pot) származó ételeket is. A Magvakat (Seeds) és a Mézet (Honey) nem eszik meg.

 Shipwrecked

A Halemberek a Don't Starve: Shipwrecked kiegészítőben is megtalálhatóak kisebb eltérésekkel. Ebben a kiegészítőben a Halemberek halálukkor Trópusi Halt (Trocical Fish) dobnak a sima Halak, és Békacomb helyett. Itt a Mermek nem a Lepusztult Házakból élednek, hanem a Halember Kunyhókból (Merm Hut). Ebben a kiegészítőben a Halembereknek létezik egy passzív változata is, az úgynevezett Halászhalember (Fishermerm).

 Viselkedés

A Halemberekkel a Lepusztult Háza környékén, a Mocsarakban találkozhatunk. A Lepusztult Ház maximum 4 Halembert tartalmazhat; ha egy meghal közülük, akkor az 4 nap múlva újra meg fog jelenni. A nap folyamán csak egy Halember szokott a ház környékén mászkálni (kivéve, ha harcba keveredik, mert olyankor előjön az összes Halember a házból). Alkonyatkor az összes Halember kijön a házból, hasonlóan, mint a Pókoknál (Spider). A Halemberek megtámadják a játékost (vagy bármely más lényt), ha az túl közel kerül hozzájuk, vagy a házukhoz. Hasonlóan, mint a Malacok (Pig), ők is csoportosan támadnak.

 Vadászat

A Halemberek 'kiteolhatnak' támadáskor hasonlóan mint a Malacok, azaz egyszer megütnek minket, és mielőtt megtámadnánk őket, gyorsan hátrébb menekülnek, kitérve a támadásoktól. Hála az ellenséges jellegüknek, a mocsári lények gyakran összecsapnak egymással; a Halemberek gyakran összecsapnak a Csápokkal (Tentacle), vagy a Pókokkal, vagy egyszerre mindkettővel. Emiatt ők könnyen szerezhetnek nekünk Tüskés Csápot (Tentacle Spike), Csáp Cafatokat (Tentacle Spots), Szörnyhúst (Monster Meat), Halat, Békacombot, Pókmirigyet (Spider Gland), valamint Selymet (Silk): Csak egyszerűen várjuk meg míg befejezik a harcot, majd szedjük fel a dobott zsákmányt.

Nem ajánlatos egyszerre több Halemberrel harcolni, mivel gyorsabbak a játékosnál, és kiteolnak is. Miután a játékos elég messze szalad az üldöző Halembertől, az megáll, majd visszasétál a házához.

Összeuszíthatjuk a Halembereket és a Csápokat néhány gyümölcs, vagy zöldség segítségével. Tegyünk néhányat egy Csáp közelébe a földre (lényeges, hogy a Halember is  a közelben legyen). Amikor a Halember meglátja az ételt, akkor az oda fog menni hozzá, hogy megegye. Jó eséllyel a Csáp(ok) meg fogják támadni a Halembert, ekkor a többi Halember is kijön a házból, és máris elkezdődik a harc.

Az alábbi táblázatban azt láthatjuk, hogy mennyi ütés szükséges egy adott fegyverrel ahhoz, hogy megöljünk egy Halembert, ha a karakter sebzése alapértelmezett.

 Apróságok

* A Halemberek az "A Little Rain Must Fall" frissítéskor jelentek meg a játékba.

* A "Merm" szó a "Merman" rövidítése, amely egy ember nagyságú lény halfarokkal.

* Kevin (Klei fejlesztő) válaszolt a következő kérdésre: "A Halemberek miért dobnak halat?" Egy videóban ezt válaszolta: "Mert halból vannak".

* A Halembereket nem Maxwell kreálta, ebből az idézetéből következtetve: "Már itt voltak amikor idekerültem".

* A Halember falvak közelében gyakran láthatunk Malac Fejeket (Pig Head). Ez arra utalhat, hogy a két törzs között valamilyen viszály folyik. Hasonlóképpen a Malac falvaknál pedig Halember Fejeket (Merm Head) találhatunk.

* A Halemberek sétálási sebessége alkonyatkor megnő valamennyivel.

 Hibák

* A Halember néha akkor is támadja a Csápot, amikor az már meghalt.

 Galléria

Halember a "A Little Rain Must Fall" frissítés poszteron.Halember Fej egy boton.Megfagyott Halember.Egy Halember a pillangó szárnyakat eszi.Halemberek vs Csápok.A Halemberek megtámadnak egy Csápot.Egy Halembert sebzés ér.Halott Halember.Alvó Halember.